Упраўленне адукацыі Гродзенскага аблвыканкама

 Аддзел адукацыі Зэльвенскага райвыканкама

Дзяржаўная ўстанова адукацыі “Каралінская сярэдняя школа”

Даведнік рэгіянальных экскурсійных

маршрутаў адукацыйнай накіраванасці

 “Дарогамі ведаў малой радзімы”

 Аўтар: Маркоўскі Віталій Аляксандравіч,

 вучань 9 класа

ДУА “Каралінская сярэдняя школа”

 Каралін

 2021

 Змест

1………………………………………….

2………………………………………….

3…………………………………………

4…………………………………………

5…………………………………………

Суправаджальны артыкул

 Адукацыя – складаны, важны, неабходны этап у развіцці кожнага грамадства. Яна з’яўляецца спосабам перадачы новым пакаленям людзей назапашаных ведаў і вопыту, усяго таго, што складае духоўную культуру чалавецтва. Дзякуючы адукацыі чалавек становіцца асобай, якая ўсвядомлена пракладае свой шлях у жыцці. Дзейнічае з веданнем справы, здольная стварыць новае і нясе адказнасць за ўсё зробленае.

 Адукацыі на тэрыторыі нашай мясцовасці ў той ці іншай форме ажыццяўлялася заўсёды, пачынаючы з самых ранніх этапаў развіцця чалавечага грамадства. Нават у першабытным грамадстве дзяцей трэба было вучыць і выхоўваць, перадаючы ім патрэбныя для жыцця веды і суправаждаючы іх адпаведнымі навучаннямі, даручэннямі. Своеасаблівая хатняя школа дзейнічала пазней і ў сям’і селяніна, рамесніка, дзе дзецям і дарослым у жыцці звычаына трэба было займацца тым жа, чым займаліся іх бацькі. Навучанне ў школах розных узроўняў доўгі час было прывілеяй дзяцей з сем’яў, якія належалі да вышэйшых сацыяльных слаёў. Аднак ускладненне арганізацыі грамадскага жыцця і ўзрастанне яго дынамізму прывялі да таго, што школьная адукацыя, якая ажыццяўляецца паводле пэўнага плана, паступова распаўсюджвалася ўсё шырэй.

 У нашы дні пачатковая адукацыя з’яўляецца абавязковай і агульнадаступнай практычна ва ўсіх краінах.

 У даведніку “Дарогамі ведаў малой радзімы” распрацаваны тры адукацыйныя маршруты, якія дапамогуць даведацца аб развіцці адукацыі на тэрыторыі нашай мясцовасці з часу ўзнікнення першых школ да сучаснасці. Першыя школы ў нашай мясцовасці адкрыліся ў другой палове XVIII стагоддзя. Пачатковыя школы, якія існавалі на тэрыторыі Каралінскага сельскага Савета XVIII – XIX ст. былі розных тыпаў: царкоўнапрыходскія, народныя школы, жаночыя школы, школы граматы, народныя вучылішчы.

Таксама ў даведніку можна знайсці звесткі аб нашых земляках: вучоным, генетыку – Антону Раманавічу Жэбраку; заслужаным настаўніку БССР – Георгію Сцяпанавічу Лабовічу; заслужаным трэнеру БССР – Леаніду Пятровічу Гану.

 Матэрыял даведніка садзейнічае паглыбленню ведаў аб развіцці адукацыі на тэрыторыі Каралінскага с/с. Можа быць выкарыстаны на ўроках гісторыі Беларусі, пазакласнай дзейнасці, у час экскурсій для вучняў малодшага, сярэдняга і старэйшага звяна школ раёна, а таксама для дарослых груп экскурсантаў.

 Асноўная частка

Аўтарытэт адукацыі ў сучасным грамадстве вельмі высокі. Людзі добра разумеюць, што рост адукацыйнага ўзроўню з’яўляецца важнай умовай умацавання сацыяльнага статусу, пераходу на больш высокія прыступкі ў сацыяльнай іерархіі. Агульнай перспектывай чалавецтва, як лічаць шматлікія даследчыкі, з’яўляецца грамадства ведаў. У ім сістэма адукацыі будзе выконваць вырашальную ролю.

 Мэта даведніка: пазнаёміць з цікавыя адукацыйнымі маршрутымі на тэрыторыі малой радзімы, адзначыць прозвішчы вядомых землякоў.

Задачы: 1) прааналізаваць крыніцы, якія даюць звесткі па развіццю адукацыі на тэрыторыі нашай малой радзімы; 2) сістэматызаваць матэрыял па найбольш цікавым адукацыйным маршрутам нашай мясцовасці;

3) пашырыць веды па гісторыі малой радзімы.

 Пры напісанні даведніка выкарыстана наступная літаратура – “Памяць” Зэльвенскага раёна, “Славуты Зэльвенскі край”, успаміны старэйшых жыхароў нашай мясцовасці.

**Адукацыйны маршрут №1 : “аг. Каралін –в.Аляксандраўшчына – в.Горна –аг. Каралін”**

 Даўжыня маршрута 15 кіламетраў. Магчыма выкарыстаны вучнямі сярэдняга і старэйшага звяна . Летам магчыма пешшу, з працягласцю 2 дзён, начоўка ў палатках. Для малодшых школьнікаў і ў іншыя поры года толькі з выкарыстаннем транспарту.

**Маршрут пачынаецца каля будынка былой пачатковай школы, які знаходзіцца ў в.Каралін**, дзе пражывае сям’я перадавога механізатара КСУП “Галынка” Плаўскага Валерыя Юр’евіча. Тут дзейнічала школа з 1948 па 1962 гады.

 У 1937 годзе ў в.Каралін, у сям’і кузняца, нарадзіўся заслужаны трэнер БССР Леанід Пятровіч Ган. У 1965 годзе ён скончыў Беларускі дзяржаўны інстытут фізічнай культуры. Працаваў настаўнікам фізічнай культуры, трэнерам дзіцяча-юнацкай спартыўнай школы. У 1980 годзе яму прысвоена званне “Заслужаны трэнер БССР”.

 **Наступны прыпынак – будынак былой Аляксандраўшчынскай школы**, аднапавярховы каменны будынак, былы сядзібны дом XIX стагоддзя, пабудаваны ў стылі неакласіцызму. Гэты сядзібны дом быў пабудаваны ў 1837 годзе па праекту інжынера Юрыкава, які быў састаўлены на палатне. Належаў пані Вользе Белянковай.

Захаваліся звесткі аб існаванні ў 1927 -1928 гг сельскагаспадарчай школы ў былым маёнтку памешчыцы Вольгі Белянковай . Кіраўніком быў пан Жалязны, жонка яго была немкай. У яго была свая гаспадарка, дзе праходзілі практыку студэнты з Польшчы, у асноўным з багатых сем’яў. На Каляды яны куплялі падарункі вучням пачатковай школы в. Аляксандраўшчына, якія вучыліся ў асадніцкіх хатах. Праіснавала школа да лета 1939 года.

 З гэтага часу вучні, якія займаліся ў хатах асаднікаў, перайшлі ў памяшканне маёнтка. Самым першым дырэктарам школы быў пан Цеханоўскі. Яго сапраўднае прозвішча Целюх ( у той час дазвалялася змяняць прозвішчы, але каб яны былі хоць крыху падобныя да сапраўдных). У школе было тры настаўнікі: дырэктар, яго жонка і пан Былінскі. Дырэктар тады атрымліваў зарплату ў 250 злотых, а жонка – 160 злотых. Жылі яны на кватэры.

 Вучыцца ў школе было цяжка, бо ўсе прадметы выкладаліся на польскай мове. Нават пры савецкай уладзе вучылі польскія настаўнікі. Потым з’явілася настаўніца з Ваўкавыска, якая добра ведала рускую мову. Звалі яе Савіцкая Алена Іванаўна.

 З 1941 па 1944 гады маёнткам валодалі немцы.

 У 1940 годзе школа была ў хаце войта. Дырэктарам школы быў Пэрль Рычард Людвікавіч. Працавалі: Урублеўскі Зянон Іванавіч – настаўнік матэматыкі і геаграфіі, - і настаўніца рускай мовы Савіцкая Алена Іванаўна. Затым дырэктарам быў Акуліч Мікалай Рыгоравіч.

 У 1944 годзе ў Аляксандраўшчыне адкрылася сямігодка. З жніўня 1962 года сямігодка ў в. Аляксандраўшчына рэарганізавана ў васьмігадовую. З 1985 года дырэктарам стала Нагула Валянціна Мікалаеўна. Дзякуючы яе намаганням, шэфам-будаўнікам з “Энергабуда” і мясцоваму калгасу “Караліно”, школу адрамантавалі, і выглядала яна як цацка яшчэ доўгі час! За гады існавання школы было выпушчана больш за 1000 выпускнікоў. Сярод іх урачы, настаўнікі, інжынеры, спецыялісты сельскай гаспадаркі, лётчык грамадзянскай авіацыі

 У 2003 годзе Аляксандраўшчынская базавая школа рэарганізавана ў Аляксандраўшчынскую пачатковую школу, праз год закрыта. З 2004 года ў будынку былой школы працаваў цэнтр дзіцячага турызму

**Наступны прыпынак маршрута – былы будынак школы ў в. Горна**. З 1944 года да сярэдзіны 1981 года тут працавала пачатковая школа. Апошнія гады настаўнікам працаваў Канановіч Мікалай Пятровіч.

 Першыя школы на тэрыторыі нашай мясцовасці адкрыліся ў другой паловеXVIII стагоддзя. Іх адкрываў ордэн піяраў на ўзор езуіцкіх вучэльняў. У праграму піярскіх школ былі ўключаны новыя прадметы: матэматыка, гісторыя Польшчы і ўсеагульная гісторыя, польская мова. Сюды прымаліся дзеці розных слаёў насельніцтва, уключаючы сялян. Навучанне было бясплатнае. Але за гэта сіроты і дзеці з бяднейшых сем’яў выконвалі пэўныя манастырскія работы, абслугоўвалі школу.

Пасля далучэння Беларусі да Расійскай дзяржавы народная асвета павінна была садзейнічаць паслабленню палітычнай ролі шляхты і каталіцкай царквы, умацаванню ролі дваранства і праваслаўнай царквы. З гэтай мэтай у 1803-1804 гг у Беларусі праведзена рэформа народнай асветы, якая садзейнічала стварэнню пачатковых школ рознага тыпу ( галоўным чынам царкоўнапрыходскіх). У аднакласных прыходскіх школах агульнаадукацыйная падрыхтоўка не прадугледжвалася. Дзяцей сялян навучалі толькі практычным навыкам: перасаджваць і прывіваць дрэўцы, вырабляць земляробчыя прылады працы і прадметы хатняй гаспадаркі. Яны павінны былі вучыць на памяць духоўныя песні. Вядома ж, не вывучалася і беларуская мова. Навучанне чытанню, пісьму, нават на рускай мове, лічылася лішнім для сялянскіх дзяцей.

**Адукацыйны маршрут №2: аг.Каралін – в. Івашкавічы – аг. Кашалі – аг.Каралін**

 Даўжыня маршруту складае 6 кіламетраў. Аптымальны аднадзённы маршрут для вучняў як малодшага так і старэйшаза звяна. Можна выкарыстоўваць як пешшы варыянт, так і транспартны.

 Маршрут пачынаецца з тэматычнай экскурсіі ў краязнаўчым школьным музеі па экспазіцыі “ З гісторыі школы”. Экскурсаводы знаёмяць з гісторыяй школы, якая пачала працаваць з 1965 года. Звяртаюць увагу на фотаздымкі дырэктароў школы, настаўнікаў, копіі ўзнагарод былога дырэктара Сарвас Марыі Пятроўны, а таксама ўзнагароды вучняў і настаўнікаў за дасягненні ў розных галінах за перыяд існавання школы.

 У 1910 годзе былі адкрыты Каралінская, Лаўрыновіцкая, Росцевіцкая царкоўнапрыходскія школы. Царкоўнапрыходскія школы існавалі ў Івашкавічах, Лаўрыновічах, Горна. Аднак пісьменнасць сярод сялянства складала толькі каля 20%. Фактычна ў школе магло вучыцца толькі кожнае трэцяе дзіця, а астатнія на ўсё жыццё заставаліся непісьменнымі.

 Царскі ўрад імкнуўся трымаць народныя масы ў цемры і невуцтве, выдзяляў на развіццё асветы зусім нязначныя сродкі. Грошы павінны былі паступаць і ад земстваў, а ад сялянскай грамады.

 І ўсё ж, нягледзячы на рэакцыйны характар палітыка царызму ў галіне асветы, цяжкасці ў навучанні дзяцей, цяга насельніцтва Зэльвеншчыны да школы была вялікая. Сяляне імкнуліся да пісьменнасці, да ведаў.

 У сярэдзіне 1930-х гадоў на тэрыторыі нашай мясцовасці працавала чатыры пачатковыя школы. Навучанне ў пачатковай школе было бясплатным; бацькі куплялі толькі сшыткі і падручнікі. Вучыліся сялянскія дзеці ў асноўным зімой, калі ў гаспадарцы не былі патрэбныя рабочыя рукі. Пачатковыя школы размяшчаліся па хатах сялян. Большасць школ існавала на сродкі органаў мясцовага самакіравання.

 Будынак Івашкавіцкай пачатковай школы не захаваўся. Аднак вядома што ў 1864 годзе, у Івашкавічах, дзейнічала народнае вучылішча, якое выконвала ролю пачатковай школы. Вучылішча наведвала 50 вучняў, з іх – толькі 6 – дзяўчынак. Настаўнікам працаваў свяшчэннік Ігнат Канчэўскі. Са справаздачы настаўніка мы даведмаемся, што”ученики посещают школу аккуратно, дома остаётся только по причине болезни или неимению тёплой одежды во время зимних морозов. Книги, присылаемые из Министерства, им весьма нравятся. Заметно даже у всех мальчиков похвальное соревнование в изучении назначаемых им уроков. В разговорах учеников и в объяснении употребляется русский язык, который им понятен. К польскому языку, по моему внушению, все ученики вверенного мне училища получили полное отвращение”.

 Існуючыя народныя вучылішчы ў асноўным былі двухкласнымі і мелі ад чатырох да шасці аддзяленняў. Пасля заканчэння кожнага аддзялення навучэнцы здавалі экзамены. У вучылішча прымаліся дзеці з 8 да 12 гадоў.

 У народных вучылішчах дзяцей вучылі таксама чытанню, пісьму і чатыром правілам арыфметыкі. Выкладалі рускае пісьмо, чытанне кніг грамадзянскага і царкоўнага друку, чыстапісанне. Вучні займаліся сельскагаспадарчай працай. У распаўсюджванні рускай мовы і літаратуры значную ролю адыгралі школьныя бібліятэкі. У асноўным гэта былі кнігі на рускай мове і рэлігійнага зместу. Адначасова і праваслаўным, і католікам забаранялася вывучаць беларускую і польскую мовы, а таксама размаўляць на іх.

Але дзяржава мела патрэбу ў адукаваных людзях, таму ў Беларусі ў другой палове XIX ст колькасць навучальных устаноў усё ж павялічваецца. Станоўча гэты працэс праходзіў і на Зэльвеншчыне. У 1864 – 1871 гг была адкрыта Івашкавіцкая жаночая школа.

 Настаўнікамі працавалі служкі царквы ці малаадукаваныя сяляне, а вучэбнымі памяшканямі былі звычайныя сялянскія хаты. У вёсцы Горна, Лаўрыновічы, Збляны, Бярэжкі працавалі школы граматы. Існавалі яны за кошт добраахвотных збораў сялян. Цвёрдай праграмы навучання такія школы не мелі – кожная працавала самастойна па ўласнаму плану. Школы не былі забяспечаны падручнікамі – на ўсю школу быў адзін буквар. Замест ручкі – гусінае пяро, замест арыфметыкі – уласныя пальцы рук. У галодныя гады, ці калі побач з вёскай пачыналіся лесараспрацоўкі, і дзеці ішлі пагоншчыкамі коней, школы граматы закрываліся.

Нягледзячы на некаторыя зрухі ў адукацыі, узровень яе заставаўся нізкім. Насельніцтва магло атрымаць у асноўным толькі пачатковую адукацыю. Пачатковыя школы , якія існавалі на тэрыторыі Каралінскага с/с ў XVIII–XIXбылі розных тыпаў. Гэта: царкоўнапрыходскія, народныя школы, жаночыя школы, школы граматы, народныя вучылішчы. Сярэдніх школ на тэрыторыі сельскага савета не было.

 **Апошні прыпынак – будынак старой пачатковай школы аг. Кашалі**. У гэтым будынку школа дзейнічала з 50-х ггXX ст. да 2004 года. У 60-я гг мінулага стагоддзя доўгі час тут працавала настаўніцай Качук Соф’я Васільеўна. Пры ёй школа была ў ліку лепшых у раёне. З 1972 па 1976 ў малакамплектнай пачатковай школе працавала настаўніцай, выпускніца першага выпуску Каралінскай сярэдняй школы, Вярстак Раіса Сцяпанаўна. Адначасова настаўніку прыходзілася весці ўрокі ў трох класах. Раіса Сцяпанаўна за высокія вынікі працы была ўзнагароджана Граматай Міністэрства адукацыі БССР,

У 1846 г. Кашалі ўваходзілі ў маёнтак Івашкавічы, уласнасць калежскага саветніка Валер’яна Астрамецкага. На пачатку XX стагоддзя вёска ўваходзіла ў склад Пянюгаўскай воласці Ваўкавыскага павета.

 17 верасня 1939 года часці Чырвонай Арміі перайшлі савецка-польскую граніцу. Адбылося ўз’яднанне Заходняй Беларусі з Усходняй.

 У вёсках Каралінскага с/с пачалі адкрывацца пачатковыя школы. Навучанне вялося на беларускай мове. Для дарослых былі адкрыты гурткі па ліквідацыі непісьменнасці. Іх ахвотна наведвалі непісьменныя і тыя, хто атрымаў пачатковую адукацыю на польскай мове. Аднак большая частка школ знаходзілася ў прыватных, непрыстасаваных для навучання хатах, 40 % з іх не былі ўкамплектаваны настаўнікамі.

У 90-х гадахXX стагоддзя на тэрыторыі Каралінскага с\с дзейнічала Каралінская сярэдняя, Аляксандраўшчынская базавая, Кашалёўская пачатковая школы. А таксама дзіцячыя сады ў в.Горна, Кашалі.

 На працягу XX стагоддзя назіраецца працэс развіцця адукацыі ад пачатковай школы да сярэдняй.

**Адукацыйны маршрут №3 аг. Каралін- в. Росцевічы – в. Навасёлкі –**

**в. Лаўрыновічы – в.Збляны – аг. Каралін**

Працягласць маршрута 15 кіламетраў.Аптымальны аднадзённы маршрут для вучняў сярэдняга і старэйшаза звяна. Можна выкарыстоўваць як пешшы варыянт, так і транспартны.

**Першы прыпынак** – будынак Каралінскай сярэдняй школы. Каралінская сярэдняя школа заснавана ў 1965 годзе. У 2003 г. была дабудавана. У 2004 г. праведзены капітальны рамонт старога будынка. У маі 2005 г. адкрыты краязнаўчы музей “Людзі зямлі Каралінскай”.

 У 2006 годзе Караліну нададзены статус аграгарадка.

 У 1955 г. на р. Зальвянка каралінцы пабудавалі гідрастанцыю. Пазней у былым будынку гідрастанцыі размяшчалася дзіцячая спартыўная школа па веславанню на байдарках. Зараз будынак пустуе.

 Выдатная зона адпачынку амаль усё узбярэжжа Зэльвенскага вадасховішча. У 5 км ад аг.Каралін размешчаны дзіцячы лагер “Блакітная хваля” на 218 месцаў.

**Наступны прыпынак** – каменны могільнік, селішча каля в. Росцевічы перыяду позняга феадалізму (XV –XVIIстст). Належыць да гісторыка –культурнай каштоўнасці , аб чым сведчыць знак, што знішчэнне гэтага помніка караецца законам.

 У 1910 годзе была адкрыта Росцевіцкая царкоўнапрыходская школа, у якой навучалася 48 дзяцей. Дзейнічала пачатковая школа з 50 па 70 гг мінулага стагоддзя. Доўгі час настаўнікамі тут працавалі муж і жонка: Лабовіч Георгій Сцяпанавіч і Таіса Іванаўна. Будынак пачатковай школы не захаваўся.

**Яшчэ адзін прыпынак –в. Навасёлкі.** Тут нарадзіўся Лабовіч Георгій Сцяпанавіч, настаўнік геаграфіі Каралінскай СШ. У 1968 г. атрымаў званне “Заслужаны настаўнік БССР”. Георгій Сцяпанавіч у 1957 г. скончыў Навагрудскае педвучылішча, а ў 1975 г. – Магілёўскі педагагічны інстытут. З 1944 г. працаваў настаўнікам Івашкавіцкай пачатковай школы, а затым настаўнікам геаграфіі Каралінскай СШ. Памёр у 2000 годзе.

 У 1910 г. ў в. Лаўрыновічы існавала царкоўнапрыходская школа. Выкладалі дысцыпліны ў школе адзін ці два настоўнікі, а свяшчэннік – Закон Божы. За сваю працу загадчык вучылішча атрымліваў зарплату 420 рублёў у год, другі настаўнік – 360 рублёў.

 Працавалі настаўнікамі ў школах звычайна выпускнікі Свіслацкай настаўніцкай семінарыі.

**Апошні прыпынак –**памятны знак на радзіме вядомага акадэміка, генетыка, знакамітага селекцыянера Антона Раманавіча Жэбрака в. Збляны. Будучы акадэмік нарадзіўся ў 1902 г. ў в.Збляны ў сялянскай сям’і Рамана Паўлавіча і Марыі Іванаўны. Шлях да інтэлектуальнай працы пачаўся ў юнака з дзён яго вучобы ў Слонімскім рэальным вучылішчы, якое рыхтавала настаўнікаў пачатковых класаў і давала права на паступленне ў вышэйшыя навучальныя ўстановы. У сувязі з пачаткам Першай сусветнай вайны сям’я Жэбракаў пераехала ў Падмаскоў’е. З 1921 па 1925 гг Антон Раманавіч вучыцца ў Маскоўскай с/г акадэміі імя Ціміразьева а з 1925 па 1929 гг. Працягвае вучобу ў Інстытуце чырвонай прафесуры.

 Антон Раманавіч адразу стаў лідарам у галіне эксперыментальных генетычных доследаў, у прыватнасці, па аддаленай гібрыдызацыі пшаніцы і эксперыментальнай поліпладыі.

Выдатны навуковец быў сярод тых, хто падпісваў Статут ААН у складзе дэлегацыі БССР на Міжнароднай канферэнцыі ў Сан – Францыска.

 Лёс зноў звязаў яго з Беларуссю. З 1947 года Антон Раманавіч стаў прэзідэнтам АН БССР.

 У 1948 г. Жэбрак уладкаваўся прафесарам кафедры батанікі Маскоўскага лесатэхнічнага інстытута, пазней у 1949 г. на пасаду загадчыка кафедры Маскоўскага фармацэўтычнага інстытута. Толькі ў 1957 г. вучоны прыехаў у родную Беларусь. Больш 12 гадоў працаваў як генетык і селекцыянер у Інстытуце біялогіі і ў новаствораным аддзеле генетыкі і цыталогіі АН Беларусі. Ён памёр 20 мая 1965 года.

 Па дэмаграфічных прычынах штогод памяншаецца колькасць школьнікаў на тэрыторыі Каралінскага с/с. Зараз на тэрыторыі нашай мясцовасці дзейнічае адна сярэдняя і адна базавая школа-сад.